# Recueil général et complet des fabliaux des 13e et 14e siècles/XLI
### XLI DES VINS D’OUAN

1 Biaus sire Diex, rois debonere, Qui le pooir avez de fere Vostre plesir communaument, Puis vostre resuscitement 5Ne feïstes tele vingnée Comme ele est ouan devinée. Chascuns dit, et je m’i acorde, Que vin sont dur et de mal orde, Pou plesant et mal acuillable. 10Virge pucelle et amiable, Por nous toz soliiez prier Nostre Seigneur, qui oublier
Nous veut, dame, bien le savons. Se par vous sa grâce n’avons, 15Hé, mère Dieu, comment vivront Marchéanz qui tels vins bevront. Plus frez seront au departir Qu’au commencier, c’est sanz mentir ; Si est pitiez et grant domage. 20Marchéant vont par mer à nage
Et par la terre en plusors leus ; Communement dient entre els : « Marchéandise a devorée Li vin, qui lor art la corée », 25Et, si l’ont à moult granz dangiers, Que referont ces messagiers Qui les bons vins boivre soloient, Dont lor chemin plus tost aloient Et monter plus legierement ? 30Or vous di-je certainement Que celui qui miex en bevra Plus pesant que devant sera ; Messagiers à dolor seront ; De .II. jornées .III. feront 35Et de .IIII. .VI. ; c’est descort. Eh ! Diex done lor reconfort Et aux fèvres et aus forniers. Vin lor coustera granz deniers Et à cels qui bâtent le piastre, 40Et si ne s’en porront esbatre Qui les vins ne font s’enfler non. Qui de bons vins boivre a renon Jà au novel ne touchera Devant que le viez li faudra, 45Qui auques se défaut et gaste ; Moult nous poise qui si se haste De lessier nostre compaignie. Que cels qui aiment cortoisie En sont dolenz ! Se Diex me voie, 50Or n’i a fors c’on se porvoie
Comment l’en bevra les noviaus. Vert sont et dur et desloiaus, Qu’il vuelent les gens estrangler. Jà n’en orrez homme jengler 55Ne parler plus tost ne plus tart. Je voi ces gens, si Diex me gart, Qui por boivre font granz dossées Le vin qui lor art les corées, Et si ne s’en sentent de rien, 60Geste chose vous di-je bien Que jà n’en seront plus haitiez Provoz, qui sont toz afaitiez Por prendre cels qui mesprendront. Aus yvres pou conquesteront, 65Qu’avant les verriiez crever Que des vins d’ouan enyvrer ; Ce n’est pas le preu aus Provoz. Cels qui auront aus et civoz Gaigneront plus et aus poriaus 70Que Maires, Provoz ne Bediaus Aux vins d’ouan, si com je cuit, Que la gorge leur art et cuit A toz cels qui les vont bevant Et puis si les vont remuant 75Et chaufent au feu por sotir. Eh î Diex, por qoi vaus consentir Que ceste anée est avenue. Où tant avons descouvenue ? Sire, qui onques ne mentistes. 80De pou de vin .II. pars feïstes ;
L’une est trop dure, l’autre a cuiçon, Dont nous somrties en grant friçon, Que sovent nous font rechingnier, Bouche clorre, les iex cluingnier. 85Qui plus en boit, bien le puis dire Que le ventre li enfle et tire. Tels sont en la terre de France Qu’il ne font fors qu’emplir la pance A celui qui plus en engorge ; 90Plus aspres sont que nul pain d’orge. Ne sai quels sont à la Rocele. Menesterels, qui de vièle Soloient les genz solacier, Ne se sevent où porchacier. 95Que la bone gent est troublée Por ce que l’en lor a emblée La très bone houce Gilet, Qui les marchiez fere fesoit Et les bones gens assambler ; 100Cil n’avoit pooir de trambler Qui l’avoit en son dos vestue ; Or s’est en tel leu embatue Que il covient trop grant avoir Qui la veut en pou d’eure avoir ; 105Les povres genz s’en souferront Qu’en cest an ne l’afubleront Que trop avons mauvese anée. Virge, qui sanz pechié fus née, Qui le cors Jhesucrist portas 110Et Théophile confortas
Que tu meïs en bone voie, Prie à Jhesucrist qu’il envoie, Au menu pueple soustenance ; Dame, en qui nous avons fiance. 115Toz et toutes communaument Nous vous requérons doucement Que li vueilliez ce deproier Qu’il nous ajut sanz delaier. Tuit li prions qu’ainsi le face 120Par son plesir et par sa grâce ; De nous li plèse souvenir. Ici luec veut son dit fenir Guiot, qui est de Vaucresson, Et sa petitete oroison.
* ↑ XLI. — Des Vins d’ouan, p. 140.
* ↑ Vers 12 — Notre, lisez Nostre.
* ↑ 42 — Le ms. n’a pas le mot a.
* ↑ 60 — vou, lisez vous.
* ↑ 78 — desconvenue, lisez descouvenue.
* ↑ 93 — gens, lisez genz.
* ↑ 94 — savent, lisez sevent.